kardosdrur/scandi-wiki huggingface dataset:
Gilberto Simoni

Gilberto Simoni (født 25. august 1971 i Palù di Giovo, Trento) er en italiensk professionel cykelrytter. Han er dobbelt vinder af Giro d'Italia-cykelløbet i hhv. 2001 og 2003. Han har flere gange forsøgt at køre efter sejren i Tour de France, men det er aldrig lykkedes ham at komme i top 10. Han vandt dog en etape i 2004.

Eksterne henvisninger 

Mandlige cykelryttere fra Italien
Giro d'Italia-vindere
Gustaf Wingren

Gustaf Wingren (født 29. november 1910 i Tryserum, Östergötland, død 1. november 2000) var en svensk teolog og professor i systematisk teologi ved Lunds universitet 1951–1977.
Wingren underviste i en periode i 1954 på Aarhus Universitet og ved introduktionen sagde professor Regin Prenter at den svenske forsker især var kendt for sine studier af kirkefaderen Irenæus og reformatoren Luther. 
Videre om Wingrens forhold til Danmark:

"... Og han evnede at gøre studenten til samtalepartner. Der skete noget i løbet af dette semester i Århus. Fra da af var Gustav Wingren en "dansk" teolog, læst og drøftet her i landet. Men også for Gustav Wingren blev det et vendepunkt. Danske teologer og den kirkelige tradition, der var inspireret af Grundtvig blev en del af hans verden ..." (Kilde: Palle Dinesen i forord til Wingren 2004)

Bibliografi (et udvalg) 
 Luthers lära om kallelsen (1942)
 Predikan (1949)

 Credo (1974)
 Credo : den kristne tros- og livsanskuelse. (1979). Oversat af Per Bondesen. Tekster til livsanskuelser/religion. København: Gyldendal, 1979. Originaltitel: Credo (svensk). DK5=23.7. 

 Människa och Kristen : en Bok om Irenaeus (1997). Häftad. Artos & Norma bokförlag 1997-04. . EAN 9789175801469

 Menneske og kristen : en bog om Irenæus og Grundtvig. (2004). Dansk oversættelse Knud Simon Christensen. Herning: Poul Kristensens Forlag. 140 sider. DK5=23. 
Den svenske teolog Gustaf Wingren beskæftiger sig med biskop Irenæus af Lyons (ca. 130–200) tanker om den menneskelige eksistens og de bibelske skrifters tale om skabelse og forløsning som et opgør mod oldkirkens forsimplede kristne budskab. Desuden beskrives hvordan N.F.S. Grundtvig i 1820'erne hentede inspiration i Irenæus' værker i både prædikener og salmedigtning.

Eksterne henvisninger 
 Wingrenssällskapet , et selskab til varetagelse af Wingrens tekster. Der kan blandt andet ses en oversigt over "Gustaf Wingrens tryckta skrifter 1933-1995"

Teologer fra Sverige
Uzi

Uzi () er en israelsk serie af maskinpistoler. Det første våben i serien udviklede Uziel Gal sidst i 1940'erne. Uzi'er har været produceret af Israeli Military Industries, FN Herstal og andre.

Våbnet blev designet af Israel efter krigen mod de omkringliggende arabiske lande i 1948, kendt som Israels uafhængighedskrig. Designet var baseret på den tjekkiske CZ Model 25. Den israelske hær testede Uzi'en, og den blev godkendt foran andre mere konventionelle våben. Gal ville ikke have, at våbenet skulle opkaldes efter ham, men dette blev der ikke taget hensyn til.

Den første model kom i 1951 og blev brugt i kamp for første gang i 1956. Våbnet blev en kommerciel succes, og et antal forbedringer fulgte.

Uzi'en blev primært brugt til selvforsvar af styrker, som ikke var direkte i frontlinjen, samt af officerer, artilleri- og pansertropper og specialstyrker i frontlinjen. Uzi'ens kompakte størrelse og ildkraft viste sig yderst nyttig i rydningen af syriske bunkere og jordanske defensive positioner under Seksdageskrigen.

Mere kompakte varianter er blevet brugt af israelske specialstyrker indtil for nylig. I december 2003 erklærede det israelske forsvar, at de ville udfase våbenet fuldstændigt, men at produktionen ville fortsætte til kommercielle formål.

Over 90 lande har brugt våbnet i politi- eller militærstyrker.

Maskinpistoler
Israels militær
Marnardal

Marnardal er en tidligere indlandskommune i det tidligere Vest-Agder, nu Agder fylke i Norge. Den blev, sammen med Mandal,  en del af Lindesnes kommune  1. januar 2020, i forbindelse med Kommunereformen i Norge.Der er over 400 gård- og småbrug i Marnardal. Mandalselven slynger sig gennem kommunen.

Marnardal ligger 17 km fra Mandal og 45 km fra Kristiansand. Kommunen har ikke noget egentlig centrum, men byerne Øyslebø, Marnardal, Laudal og Bjelland. Kommuneadministrationen ligger i Heddeland.

Den tidligere kommune grænsede til Lindesnes og Audnedal i vest, Evje og Hornnes i nord, Vennesla og Songdalen i øst og Søgne og Mandal i syd.

Der er gode vejforbindelser  og en del pendling både til Mandal og Kristiansand. Sørlandsbanen har station i Marnardal.

Historie 
Den seneste  Marnardal kommune omfattede områder fra de tidligere kommuner Bjelland, Grindheim, Laudal og Øyslebø.

Bjelland og Grindheim var én kommune fra 1837 til 1901 med navnet Bjelland og Grindheim kommune. I 1902 blev de delt i to kommuner Bjelland kommune og Grindheim kommune.

I 1964 blev Grindheim og lidt af Bjelland slået sammen med Konsmo til Audnedal kommune. Resten af Bjelland kommunen kom ind i Marnardal kommune.

Laudal kommune blev oprettet i 1899 ved udskillelse fra Øyslebø og Laudal kommune. I 1964 blev Laudal slået sammen med Øyslebø og det meste af Bjelland kommune samt lidt af Finsland til Marnardal kommune. Resten af Finsland gik ind i Songdalen kommune.

Eksterne henvisninger 

Marnardal på snl.no
 Kultur i Marnardal på kort fra Kulturnett.no 

Tidligere kommuner i Norge
Kommuner i Vest-Agder
Agders geografi
Lindesnes kommune
Historisk fiktion

Historisk fiktion er en litterær genre, hvor handlingen foregår i en historisk periode i fortiden. Historisk fiktion kan være et tvetydigt term: Ofte bruges det som synonym for historiske romaner; men betegnelsen kan bruges om andre typer formidling som eksempelvis scenekunst og billedkunst som teater, opera, film, fjernsyn, tegneserie og graphic novels.

Et essentielt element i historisk fiktion er, at den foregår i fortiden, og ofte giver detaljerede beskrivelser af sociale forhold, levemåder, talemåder og andre detaljer fra perioden. Forfattere benytter også ofte muligheden for at udforske historiske personer fra disse perioder, hvilket gør det muligt for læseren bedre at kunne forstå, hvordan disse personer kan have ageret i forhold til deres omgivelser. Nogle undergenrer, som alternativ historie eller historisk fantasy, indbefatter spekulative eller ahistoriske elementer i deres fortællinger.

Historisk fiktion bliver nogle gange kritiseret for manglende autenticitet som følge af receptionsæstetik eller almindelige forestillinger om den historisk periode, og dermed detaljernes korrekthed. Spændinger mellem historisk autenticitet eller historicity og fiktion er ofte en pointe i kommentarer fra læsere og nogle kritikere, mens boganmeldere typisk bevæger sig ud over dette, og i stedet undersøger genren i forhold til tematikker og kritisk interesse.

Historisk fiktion er en moderne vestlig litterær genre, der stammer fra begyndelsen af 1800-tallet, hvor Sir Walter Scott og flere af de samtidige forfattere som bl.a. franskmanden Honoré de Balzac, amerikaneren James Fenimore Cooper og den senere russer Leo Tolstoy udgav flere af de første værker inden for historisk fiktion. Blandingen af historisk og fiktive elementer har dog længe eksisteret inden for litteratur i de fleste kulturer. Både vestlige traditioner (samt klassisk græsk og romersk litteratur) samt østlig litteratur i form af mund-til-mund-fortællinger og folkesagn har elementer af dette.

Blandt kendte eksempler på historisk fiktion er Irving Stones romaner om kunstnere, Walter Scotts Ivanhoe, Mark Twains Prinsen og tiggerdrengen, James Fenimore Coopers romaner fra nybyggertiden, Umberto Ecos Rosens navn og Bernard Cornwell.

Blandt danske forfattere, som skriver eller har skrevet historiske romaner er B.S. Ingemann, Thit Jensen, Lars-Henrik Olsen, Kåre Johannessen, Susanne Clod Pedersen, Maria Helleberg og Martin Jensen.

Referencer 

Litteratur
Jegroman

En jegroman er en roman, der helt og holdent er fortalt i førsteperson, altså skrevet som var det en fiktiv person, der fortalte den. Det er en meget almindeligt forekommende romanform, både blandt ældre og nyere romaner.

Litteratur
Stig Møller

Stig Møller (født 2. november 1945 i København) er en dansk sanger, guitarist og sangskriver.

Stig Møller startede tidligt i tresserne med pigtrådsmusikken i både Blackbeat og Les Rivals, kom senere med i Steppeulvene efter en tid som folkesanger. Steppeulvene udgav i deres korte levetid et album Hip. Efter Steppeulvene mødte Stig Møller Christian Siewert og Flemming Quist Møller i grupperne Kajs Camping og Dødens Pølse, det blev en tid med bl.a. samba) og bossa nova. Efter Thylejren kom Stig Møller med i Skousen & Ingemann og i Kim Larsens fritidsband Starfuckers. Op igennem 1980´erne optrådte Stig Møller også som en del af bandet Flinkeskolen, men også som solist. I dag optræder Stig Møller jævnligt på caféen Drop Inn i København, hvor han sammen med vennen Peter Ingemann (Young Flowers, Skousen & Ingemann, Røde Mor) fremfører klassiske hits af bl.a. Steppeulvene, Young Flowers, Skousen & Ingemann, samt fra Møllers solokarriere.

Diskografi 
Soloalbum
 Kærligheden let på tå, 1972
 Til dig, 1978
 Kom og dans, 1980
 Seven Keys, 1979
 Sikke'n dejlig dag, 1994
 I Vennernes Tegn, 1997
 Livet gror – og det er skønt, 2001

Andre
 Peter Bastian & Stig Møller: Forest Walk, 1988

Referencer

Eksterne henvisninger 

 
 

Sangere fra Danmark
Guitarister fra Danmark
Har spillet på Roskilde Festival
Personer fra København
Rockmusikere fra Danmark
Steppeulvene
Sirdal

Sirdal er en indlandskommune som udgør den nordvestlige del af Agder fylke i Norge. Sirdal er i udstrækning fylkets største. Den grænser i vest til Lund, Bjerkreim og Forsand i Rogaland fylke, i nord til Valle i Aust-Agder, i øst til Bygland i Aust-Agder og Kvinesdal og i syd til Flekkefjord.

Kommunecenteret, Tonstad, i Sirdalsvatnets nordende, ligger 50 moh., mens Urddalsknuten, kommunens højeste fjeld, er 1.434 moh.

Kort om kommunen 
Sirdal kommune er en vandkraftkommune med god økonomi. 45 % af kommunens beskæftigede arbejder inden for offentlig forvaltning. Derudover har Sira-Kvina Kraftselskab og turisme mange arbejdspladser i kommunen.

Sirdal er Norges sydligste højfjeldsområde og har gode forbindelser til Kristiansand i sydøst, Stavanger i vest og Setesdal i øst. Fjeldvejen fra Brokke i Setesdal til Suleskard er sommeråben fra slutningen af maj til 1. november.

Historie 
Fra 1837 tilhørte Sirdal Bakke formandskabsdistrikt. I 1849 blev dalen skilt ud fra Bakke, og Sirdal kommune etableret for første gang.

I 1905 blev kommunen delt i Tonstad og Øvre Sirdal kommuner.

I 1960 blev de to kommuner igen slået sammen til Sirdal kommune. Kommunen fik da også tillagt bygden Haughom fra Bakke kommune.

Personer fra Sirdal

Arild Haugen (1985-)

Eksterne henvisninger 

 Sirdal Kommune
 Kultur i Sirdal på kort fra Kulturnett.no 
 SirdalsNett 

Kommuner i Agder
Kommuner i Vest-Agder
Vintersportssteder i Norge
Kaste

En kaste er en arvelig socialklasse, særligt i det traditionelle indiske samfund.

Inden for hinduismen spiller kastetilhørsforhold en betydelig rolle og kasterne opfattes ofte som gudgivne, medens andre indiske religiøse bevægelser som buddhismen og sikhismen forkaster kastesystemet og appellerer til de lavere kaster.

Kasterne 
Det danske ord kaste dækker over to forskellige indiske ord, nemlig varṇa ("farve, kvalitet") og jāti (fødsel). I Indien er jātierne ofte den vigtigste kategori, da det primært er medlemskab af en bestemt jāti, der bestemmer, hvilke sociale normer, man er underlagt, og hvem man kan gifte sig med. Jātierne er som regel associeret med en bestemt samfundsfunktion i det indiske samfund og tilhørsforholdet til en bestemt jāti afspejles ofte i efternavnene. Der findes mange tusinder jātier, men de grupperes normalt i fire hovedgrupper, nemlig varṇaerne. De beskrives i Manus Lovbog 1. 87-91:
 brahminerne – Præster, lærde, skal formidle den hellige viden og varetage religionen
 kshatriyaerne – Høvdinger og krigere, skal beskytte folket og foranstalte ofre
 vaishyaerne – Handelsfolk, håndværkere og jordbesiddere, skal holde kvæg, sørge for, at jorden dyrkes og drive handel
 sudraerne – Tjenerne, skal udføre manuelt arbejde for de øvrige kaster
Uden for kastesystemet står  dalitter eller kasteløse, der regnes for lavere end selv sudraerne. De er ofte de fattigste bønder, slagtere, ufaglærte arbejdere, gadekunstnere, tøjvaskere eller læderarbejdere. Fælles for dem er, at de betragtes som urene erhverv.  
Hvis man rører ved en kasteløs, hedder det at man selv bliver kasteløs i sit næste liv. En anden forklaring på at være kasteløs er, at man har været et dårligt menneske i sit tidligere liv. Derfor er der næsten ingen – rige som fattige – der sætter spørgsmålstegn ved deres plads i de indiske kaster. Det gør selvfølgelig – og har gjort – at der ikke har været særlig mange oprørere mod ordensmagten og Indiens meget stærke klassesystem.
I Indien er diskrimination baseret på kasteforskelle forbudt, men i praksis diskrimineres de lavere kaster og de kasteløse.

Eksterne henvisninger 

 International Dalit Solidarity Network
 DR's tema om de kasteløse (de urørlige)

Se også 
 Det indiske kastesystem

 
Samfund
Hinduisme
Traditioner
Sociale opdelinger
Uafhængighedskrigen

Uafhængighedskrigen kan henvise til adskillige artikler om krige hvor en deltager i krigen søgte at opnå uafhængighed fra en anden krigsdeltager.

 Amerikanske uafhængighedskrig – krig om USA's uafhængighed fra Storbritannien (1775-1783)
 Eritreas selvstændighedskamp – krig om Eritreas uafhængighed fra Etiopien (1961-1991)
 Biafrakrigen – krig om Biafras uafhængighed fra Nigeria (1967-1970)
 2. sudanske borgerkrig – krig om Sydsudans uafhængighed fra Sudan (1983-2005)
 Spansk-amerikanske frihedskrig – flere forskellige krige om amerikanske landes uafhængihed fra Spanien, bl.a.:
 Mexicos uafhængighedskrig – krig om Mexicos uafhængighed fra Spanien (1810-1821)
 Den bolivianske frihedskrig – krig om Bolivias uafhængighed fra Spanien (1809-1825)
 Perus uafhængighedskrig – krig om Perus uafhængighed fra Spanien (1811-1826)
 Texasrevolutionen – krig om Texas' uafhængighed fra Mexico (1835-1836)
 Den lille krig (Cuba) – krig om Cubas uafhængighed fra Spanien (1879-1880)
 Den filippinske revolution – krig om Filippinernes uafhængighed fra Spanien ((1896-1898)
 Filippinske-Amerikanske Krig – krig om Filippinernes uafhængighed fra USA (1899-1913)
 Tyrkiske uafhængighedskrig – krig om Tyrkiets uafhængighed efter opdelingen af Det Osmanniske Rige (1919-1923)
 1. indokinesiske krig – krig om Vietnams, Laos' og Kambodjas uafhængighed fra Frankrig (1946-1954)
 Den arabisk-israelske krig 1948 – krig om Israels uafhængighed og territorium (1947-1949)
 Bangladeshkrigen – krig om Bangladeshs uafhængighed fra Pakistan (1971)
 Borgerkrigen i Sri Lanka – krig om Tamilsk Eelams uafhængighed fra Sri Lanka (1983-2009)
 Firsårskrigen – krig om Nederlandenes uafhængighed fra Spanien (1568-1648)
 Den græske uafhængighedskrig – krig om Grækenlands uafhængighed fra Det Osmanniske Rige (1821-1830)
 Den belgiske revolution – krig om Belgiens uafhængighed fra Nederlandene (1830-1831)
 Første Italienske Uafhængighedskrig – krig om Italiens uafhængighed og samling (1848-1849)
 Anden Italienske Uafhængighedskrig – krig om Italiens uafhængighed og samling (1859)
 Tredje Italienske Uafhængighedskrig – krig om Italiens uafhængighed og samling (1866)
 Den russisk-tyrkiske krig (1877-1878) – krig om blandt andet Rumæniens, Bulgariens, Serbiens og Montenegros uafhængighed fra Det Osmanniske Rige (1877-1878)
 Den estiske selvstændighedskrig – krig om Estlands uafhængighed fra Sovjetunionen (1918-1920)
 Den polsk-sovjetiske krig – krig om Polen uafhængighed fra Sovjetunionen (1919-1921)
 Den irske uafhængighedskrig – krig om Irlands uafhængighed fra Storbritannien (1919-1921)
 Krigene i Jugoslavien – flere krige om jugoslaviske replublikkers uafhængighed fra Jugoslavien. Blandt andre:
 Tidageskrigen – krig om Sloveniens uafhængighed fra Jugoslavien (1991)
 Krigen i Bosnien-Hercegovina – krig om Republikken Srpskas uafhængig fra Bosnien-Hercegovina og Den Serbiske Republik Krajina uafhængighed fra Kroatien og Vestbosniens uafhængighed af Bosnien-Hercegovina (1992-1995)
 Kosovokrigen – krig om Kosovos uafhængighed fra Serbien (1996-1999)
Asbest (band)

Det danske hardcore band Asbest blev dannet omkring det københavnske miljø i Ungdomshuset og de spillede et hav af koncerter i deres levetid. Musikken var meget lig Black Flag og andre bands i den genre. De har udgivet to 7" singler, hvoraf den ene udkom efter bandets opløsning. Deres plader udkom bl.a. på det danske pladeselskab Kick'n'Punch, og genudgivet på Hjernespind.

Musikere 
 Klaus (Vokal)
 Kasper (Trommer)
 Johan (Bas)
 Tue (Guitar)

Discografi 

 Man Kan Dø Af Det! Demo (Maximum O.D. 2002)
 Nyt Blod 7" (Hjernespind 2003)
 Klaustrofobi 7" (Kick N' Punch 2005)

Compilations 

 København I Ruiner 2x7" (Kick N Punch 2003)

Ekstern kilde/henvisning 
 http://www.kicknpunch.com
 http://www.hjernespind.com 

Punkgrupper fra Danmark
Musikgrupper fra Danmark
Donssøerne

Donssøerne er et delvist privatejet søområde ved Dons nordvest for Kolding. Søområdet udgør et areal på ca. 100 hektar, hvortil kommer ca. 50 hektar mose.

Donssøerne opstod, da man i forbindelse med opførelsen af vandkraftværket Harteværket i årene 1918-1920 etablerede dæmninger i området for at få vand nok til at drive turbinerne.  De lavvandede søer har et rigt fugleliv og her findes bl.a. krikand, gravand, skeand og toppet lappedykker. På øen midt i Nørresø findes en større hættemågekoloni. Søerne bruges også af lystfiskere og vandere. De tre største søer i området er Dons Nørresø, Dons Søndersø og Stallerup Sø. I de omkringliggende løv- og granskove vil man kunne høre flere af de danske sangfugle, f.eks. løvsanger, gulspurv, sanglærke, sangdrossel, bogfinke, fuglekonge og diverse mejser.

Kilder og referencer

Søer i Kolding Kommune
Ben Folds Five

Ben Folds Five  er et tre mands band bestående af Ben Folds sang og piano, Robert Sledge på bas og Darren Jessee på trommer. 
Musikken kan beskrives som melodisk og energisk pianorock med inspiration fra jazz. 

Ben Folds Five har optrådt på Roskilde Festivalen i 1997 og på Midtfyns Festivalen i 1998.

Diskografi 
Albums
"Ben Folds Five" 1995 
"Whatever and Ever Amen" 1997
"Naked Baby Photos" 1998
"The Unauthorized Biography of Reinhold Messner" 1999
"The Sound of the Life of the Mind" 2012

Singler
"Underground" 1996
"Battle Of Who Could Care Less" 1997
"Kate" 1997
"Brick" 1998
"Army" 1999
"Don't Change Your Plans" 1999
"Do It Anyway" 2012

DVDer
"Live at Sessions at West 54th" 1999

Indierockgrupper fra USA
Har spillet på Roskilde Festival
Rockgrupper fra USA
Timothy F. McCarthy

Timothy F. McCarthy (15. juli 1888 i Kinsale – 16. marts 1917), sømand fra byen Kinsale i Irland. I 1914 kom han  i en alder af 26 år med på Ernest Shackletons berømte tur med skibet Endurance på ekspeditionen af samme navn, hvor formålet – efter at Sydpolen var blevet "erobret" 2 år tidligere – var at krydse hele Antarktis fra hav til hav ind over Sydpolen. Han modtog polarmedaljen i bronze for ekspeditionen.

Efter 1 år og 3 måneder, hvor de sad fast i pakisen for til sidst at miste skibet, drev rundt på isflager og sejlede videre i redningsbåde, slog de lejr på Elephant Island. 6 af de 28 mænd, heriblandt Timothy McCarthy og Shackleton selv, tog af sted i en åben redningsbåd på kun 22 fod for at sejle de ca. 1.400 km efter hjælp.

I de 14 dage sejladsen varede, udholdt de ufattelige strabadser, kulde, storme, oversprøjtning, en kæmpebølge og en orkan, som de senere fik at vide var skyld i, at en damper på 500 tons var forlist. Endelig fik McCarthy som den første øje på South Georgia, hvor de vidste, at der var en hvalfangerstation, hvor de kunne hente hjælp. Det lykkedes at få reddet alle mand.

Skudsmål fra én af de øvrige deltagere: "Han er den mest ukuelige optimist jeg nogensinde har mødt. Når jeg afløser ham ved roret, overiset og med søerne væltende ned over sig, siger han med et grin: "It's a grand day, sir." Ved hjemkomsten som 28-årig i 1917 meldte han sig som frivillig mariner i 1. verdenskrig. Han døde 3 uger senere, da hans skib blev torpederet.

Referencer 

Opdagelsesrejsende
Personer fra Irland
Inderpartiet (1984)

Inderpartiet er den ene af de to dele, som Partiet, der styrer Oceanien i George Orwells roman 1984 (originaltitel Nineteen Eighty-Four), er delt op i. Den anden del er Yderpartiet.

Inderpartiet repræsenterer den aristokratiske politiske samfundsklasse i Oceanien og har en levestandard, der ligger langt over, hvad der gælder for proletarerne eller Yderpartiet. For eksempel kan der slukkes for de teleskærme (tovejs-fjernsyn, der bruges til propaganda- og overvågningsformål). Medlemmerne af Inderpartiet har også gode rummelige boligforhold, tjenestefolk, adgang til gode transportmuligheder og rimeligt gode fødevarer (i modsætning til proletarernes øl og Yderpartiets dårlige Sejrsgin). Man kan altid kende Inderpartiets medlemmer på deres sorte overalls. Medlemmer udvælges i en ung alder på grundlag af en række tests, og ikke familiebaggrund, da loyalitet over for alt andet end Partiet og Store Broder er uønsket. Race spiller heller ingen rolle i udvælgelsen af medlemmerne.

I romanen er O'Brien det eneste medlem af Inderpartiet, man møder.

Goldsteins bog forklarer rationalet bag klasseskellene i Oceanien.

Denne artikel er en oversættelse af artiklen om The Inner Party på den engelske Wikipedia. Oversættelsen tager i sin sprogbrug desuden udgangspunkt i den danske udgave af 1984 (Gyldendals Tranebøger 1973), oversat af Paul Monrad.

1984 (roman)
Life Is Peachy

Life Is Peachy er det andet album fra nu-metalbandet KoRn. Albummet blev udgivet den 15. oktober 1996 gennem Immortal/Epic Records. Det var produceret af Ross Robinson som også havde produceret deres debutalbum KoRn. På albummet er musikken anderledes end det første. Life Is Peachy debuterede på en 3. plads på The Billboard 200. Efter den første uge var der solgt 106.000 kopier med minimal radioafspilning og TV-opmærksomhed.

CD'ens indhold 
"Low Rider" er en sang covered af KoRn fra bandet War. I sangen er det guitaristen Brian "Head" Welch der synger. Porno Creep er instrumental og også den eneste af alle Korns sange. Dens musikstil er en form for funk og flere soundtrack fra 1970'ernes pornofilm er indspillet i den. 
"Wicked" er en coversang af Ice Cube.

Numre 

"Twist" – 0:49
"Chi" – 3:54 
"Lost" – 2:55 
"Swallow" – 3:38 
"Porno Creep" – 2:01
"Good God" – 3:20 
"Mr. Rogers" – 5:10 
"K@#Ø%!" (eller Kunt) – 3:02
"No Place To Hide" – 3:31
"Wicked" (ft. Chino Moreno) (Ice Cube) – 4:00 
"A.D.I.D.A.S." – 2:32 
"Low Rider" (War) – 0:58
"Ass Itch" – 3:39
"Kill You" – 8:37

Singler fra albummet 
 "No Place To Hide"
 "A.D.I.D.A.S."
 "Good God"

Album fra 1996
KoRn-album
Shaka

Shaka (Tshaka, Tchaka eller Chaka; født ca. 1787 – død ca. 22. september 1828) anses  for at have ændret Zulu-stammen fra en lille klan til en nation, som havde magten over det sydlige Afrika mellem floderne Phongolo og Mzimkhulu.

Hans destruktive militære metoder er omtalt: En artikel i Encyclopædia Britannica (Macropaedia-artiklen "Shaka" fra 1974-udgaven) omtaler ham som et militærgeni på grund af hans reformer og innovationer. Andre kilder har en mere beskeden omtale af ham. Ikke desto mindre anses han – på grund af sit statsmandskab og sine diplomatiske evner til at samle naboer og regere gennem andre – for at være en af de største Zulu-høvdinge.

Eksterne henvisninger 

Personer fra Sydafrika